O Xīnjiāng ye poblato en a més gran part por os uigurs, un pueblo turquico, pero tamién d'atros pueblos d'Asia Central como os cazacos, os kirguizes, os tartres, os uzbecos y os tachicos bi son presents. Seguntes o zaguer censo chinés, a población d'estas etnias, practicants en cheneral d'a relichión musulmana, practicata tamién por os huis, ye d'un poquet més de 11 millons, d'os quals os 8,68 millons d'uigurs son a més gran part. Encara son mayoritarios, pero a presión demografica y cultural d'os hans u chineses etnicos amenaza lur supremacía.